ఎం. కె. విష్ణు ప్రసాద్

ఎం. కె. విష్ణు ప్రసాద్ (జననం 1972 జూలై 8) తమిళనాడుకు చెందిన రాజకీయ నాయకుడు. ఆయన 2019 లో జరిగిన లోక్‌సభ ఎన్నికలలో ఆరణి నియోజకవర్గం నుండి తొలిసారిగా లోక్‌సభ సభ్యుడిగా ఎన్నికయ్యాడు. ఆయన భారత జాతీయ కాంగ్రెస్ పార్టీ తమిళనాడు కాంగ్రెస్ కమిటీకి వర్కింగ్ ప్రెసిడెంట్. ఆయన 2003 లో తమిళనాడు యువజన కాంగ్రెస్ అధ్యక్షుడిగా పనిచేసాడు.

 వ్యక్తిగత జీవితం 
ఎం. కె. విష్ణు ప్రసాద్ చెన్నైలో ఎం.కృష్ణస్వామి, కెవి చిత్ర దంపతులకు జన్మించాడు. ఆయన వి. సంగీతను వివాహం చేసుకున్నాడు. చెన్నైలోని మద్రాస్ మెడికల్ కాలేజీలో ఎంబీబీఎస్ పూర్తి చేసి, డాక్టరుగా ప్రాక్టీసు చేస్తున్నాడు.

 కెరీర్ 
ఎం. కె. విష్ణు ప్రసాద్ 2003 నుండి 2006 వరకు తమిళనాడు యువజన కాంగ్రెస్ ఆర్గనైజింగ్ సెక్రటరీగా, ఆ తరువాత అధ్యక్షుడిగా పనిచేసాడు. తిరువణ్ణామలై జిల్లాలోని చేయ్యార్ అసెంబ్లీ నియోజకవర్గం నుండి 13వ తమిళనాడు శాసనసభకు 2006-2011 నుండి సభ్యుడిగా ఎన్నికయ్యాడు.

చెయ్యార్ నియోజకవర్గం ఎమ్మెల్యేగా ఉన్న కాలంలో, చెయ్యర్ సిప్కాట్ ఇండస్ట్రియల్ పార్క్‌ను స్థాపించడంలో ఆయన కీలక పాత్ర పోషించాడు, అది 30 వేల మందికి పైగా ఉపాధిని అందిస్తుంది. ఆయన 2019 భారత సార్వత్రిక ఎన్నికలలో భారత జాతీయ కాంగ్రెస్ ప్రాతినిధ్యం వహిస్తున్న ఆరణి లోక్‌సభ నియోజకవర్గం నుండి గెలిచి 17వ లోక్‌సభకు ఎన్నికయ్యాడు. ఆయన 2024 భారత సార్వత్రిక ఎన్నికలలో కాంగ్రెస్ అభ్యర్థిగా కడలూరు లోక్‌సభ నియోజకవర్గం నుండి గెలిచాడు. ఆయన తమిళనాడు కాంగ్రెస్ కమిటీకి వర్కింగ్ ప్రెసిడెంట్ గా ఉన్నాడు.

మూలాలు

వర్గం:1972 జననాలు
వర్గం:17వ లోక్‌సభ సభ్యులు
వర్గం:తమిళనాడు నుండి ఎన్నికైన లోక్‌సభ సభ్యులు
వర్గం:తమిళనాడు రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:జీవిస్తున్న ప్రజలు
వర్గం:తమిళనాడు వైద్యులు
వర్గం:తమిళనాడు సామాజిక కార్యకర్తలు